Diari Oficial de la Generalitat Valenciana


Sumari del DOGV 6237, del 31-03-2010 (2010/3482)

RESOLUCIÓ de 10 de març de 2010, de la Direcció General d'Avaluació, Innovació i Qualitat educativa i de la Formació Professional, per la que es convoquen proves per a l'obtenció dels títols de Tècnic i de Tècnic Superior de Formació Professional.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6237

Data del DOGV
:   31-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/3482


Data del document
:   10-03-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ensenyament professional
    * ensenyament tècnic
    * examen
    * títol d'estudis
    * legislació escolar

RESOLUCIÓ de 10 de març de 2010, de la Direcció General d'Avaluació, Innovació i Qualitat educativa i de la Formació Professional, per la que es convoquen proves per a l'obtenció dels títols de Tècnic i de Tècnic Superior de Formació Professional. [2010/3482]
La Llei Orgànica 2/2006, de 3 de maig, d'Educació (BOE de 4.05.2006), establix en l'article 69.4 que les Administracions educatives, en l'àmbit de les seues competències, organitzaran periòdicament proves per a obtindre directament el títol de Batxiller o algun dels títols de Formació Professional.
El Reial Decret 1538/2006, de 15 de desembre, pel que s'establix l'ordenació general de la formació professional del sistema educatiu (BOE de 3.01.2007), indica en l'article 35.2 que les proves seran convocades, almenys, una vegada a l'any i en la seua Disposició Derogatòria Única deixa sense efectes el Reial Decret 942/2003, de 18 de juliol, pel que es determinen les condicions bàsiques que han de reunir les proves per a l'obtenció dels títols de Tècnic i Tècnic Superior de formació professional específica, excepte la facultat d'avaluar i reconéixer competències professionals adquirides a través de l'experiència laboral o de vies no formals de formació fins a la publicació de la norma que establisca el procediment a què es referix l'article 8.3 de la Llei 5/2002, de 19 de juny, de les Qualificacions i de la Formació Professional.
L'Orde 29 de gener de 2008 regula les proves per a l'obtenció del títol de Tècnic i de Tècnic Superior de Formació Professional en la Comunitat Valenciana (DOCV de 13 de febrer).
En l'Orde anteriorment mencionada s'indica que la Direcció General competent en matèria de formació professional convocarà, almenys una vegada a l'any, proves per a l'obtenció del títol de Tècnic i de Tècnic Superior de Formació Professional.
En este curs 2009-2010, es va a portar a efecte la convocatòria en el mes de juny. No obstant això, aquells alumnes matriculats en el període establit en esta resolució i que, havent-se presentat a la convocatòria de juny, no hagueren aprovat algun mòdul professional podran realitzar les proves corresponents en el mes de setembre.
D'acord amb la normativa indicada, i vistes les funcions que em són atribuïdes en el Decret 92/2007, de 6 de juliol (DOCV de 9 de juliol), del Consell de la Generalitat, pel que s'establix l'estructura orgànica bàsica de la Presidència i de les conselleries de la Generalitat, i l'article 21 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJ-PAC), resolc:
U. Convocatòria de les proves
Convocar per a l'any 2010 les proves per a l'obtenció dels títols de Tècnic i de Tècnic Superior de Formació Professional dels cicles formatius de grau mitjà i superior que s'impartixen en els Instituts d'Ensenyança Secundària, Instituts Superiors de Formació Professional i Centres Integrats de la Comunitat Valenciana.
Dos. Requisits
Per a presentar-se a les proves d'obtenció directa dels títols, es requerix tindre díhuit anys per als títols de Tècnic i vint anys per als de Tècnic Superior o dènou anys per als que estiguen en possessió del títol de Tècnic.
A més hauran de complir algun dels requisits establits en l'article 21 del Reial Decret 1538/2006 (BOE de 3 de gener de 2007) o aquelles titulacions equivalents, arrepleguades en la disposició addicional sèptima del Reial Decret citat.
Les persones que hagen cursat l'oferta de mòduls professionals inclosos en el títol i associats a unitats de competència del Catàleg Nacional de Qualificacions Professionals, segons el que establix l'art. 34 del Reial Decret 1538/2006, de 15 de desembre, en règim presencial o a distància, podran presentar-se a estes proves per a la superació dels mòduls professionals que tinguen pendents.
Tres. Inscripció
1. La inscripció per a realitzar les proves es realitzarà des del 15 fins al 23 d'abril del 2010, ambdós inclosos, en algun dels Centres Públics de la Comunitat Valenciana relacionats en els annexos I i II.
2. Els aspirants podran inscriure's en els mòduls professionals que desitgen d'un sol cicle formatiu dels títols relacionats en els annexos I i II.
Podran inscriure's del mòdul de FCT només als efectes de sol·licitar l'exempció. En este cas la matrícula del mòdul de FCT quedarà condicionada a la concessió de l'exempció sol·licitada, sempre que la mateixa siga total ja que si no es determina l'exempció, s'haurà de procedir a la matriculació de FCT amb caràcter presencial.
3. Per a sol·licitar la inscripció els aspirants hauran de presentar la documentació següent:
- Sol·licitud d'inscripció que es presentarà en un sol Centre, utilitzant per a això el model que constituïx l'annex III a esta resolució.
- DNI, o targeta d'estranger, o permís de residència o visat d'estudis, amb fotocòpia del mateix per a ser confrontada.
4. Quedaran anul·lades les sol·licituds d'inscripció que incomplisquen el que establix l'article 4.3 de l'orde de 29 de gener de 2008 que regula les proves que es convoquen en la present resolució.
Quatre. Matriculació
1. Una vegada finalitzat el procés d'inscripció, els centres receptors de les sol·licituds examinaran la documentació presentada pels candidats verificant si complixen els requisits exigits per a la seua matriculació.
2. El centre publicarà el dia 27 d'abril del 2010, en el tauler d'anuncis, la relació provisional d'admesos i exclosos a la realització de les proves, indicant en este últim cas el motiu de l'exclusió.
3. La relació provisional d'admesos podrà ser objecte de reclamació pels aspirants en els tres dies hàbils següents al de la seua publicació, per mitjà de la presentació d'escrit motivat dirigit al director del centre.
4. En el termini dels dos dies hàbils següents, el director ratificarà o rectificarà la decisió objecte de reclamació, comunicarà a l'interessat la decisió adoptada i ordenarà la publicació, en el tauler d'anuncis, de la llista definitiva d'admesos i exclosos.
5. A la vista del llistat definitiu, els interessats podran interposar recurs d'alçada davant de la Direcció Territorial corresponent en el termini d'un mes a comptar de l'endemà a la de la publicació en el tauler d'anuncis.
6. Els candidats admesos quedaran matriculats en els mòduls professionals relacionats en la sol·licitud amb el pagament previ de les taxes corresponents.
Cinc. Comissions d'avaluació
1. Els Centres Educatius receptors de matrícules comunicaran al Servici d'Inspecció de la Direcció Territorial corresponent el número d'admesos per a cada mòdul professional fins al 4 de maig del 2010.
A la vista del nombre d'aspirants, s'establiran les Comissions Avaluadores que siguen necessàries, podent-se agrupar els matriculats en els distints Centres Educatius de la Comunitat Valenciana, a l'efecte d'examinar-se davant d'una mateixa Comissió Avaluadora quan el nombre d'ells així ho aconselle.
2. Les direccions territorials comunicaran als Centres Educatius fins al 12 de maig del 2010 les Comissions Avaluadores designades, el nombre d'alumnes que hauran d'examinar, indicant quan procedisca els alumnes matriculats en altres centres, i el lloc on han d'actuar. Les relacions d'alumnes de cada comissió, així com el lloc d'actuació de cada una, es faran públiques en els Centres Educatius receptors de les matrícules.
3. Les Comissions d'Avaluació estaran compostes per un president, que serà el director del centre docent o, si no n'hi ha, un professor d'Educació Secundària o un professor tècnic de Formació Professional, un secretari i tres vocals.
En tots els casos, hi haurà, almenys, tres membres de la comissió amb atribució docent en el cicle formatiu corresponent.
A proposta del President de la comissió d'avaluació, podran integrar-se els assessors externs precisos per a avaluar aquells mòduls assignats a professorat especialista en el Reial Decret del currículum del cicle.
4. Seran funcions de les Comissions d'Avaluació:
- L'organització i realització de les proves.
- La correcció i qualificació de les mateixes.
- L'ompliment de l'acta de la prova i de l'acta final i la publicació de les llistes provisionals i les actes finals dels resultats.
- La resolució de les reclamacions de qualificacions estimades incorrectes.
Sis. Orientacions a l'alumnat
La direcció del centre junt amb les Comissions Avaluadores concretaran el procediment i publicaran en els centres abans del 18 de maig del 2010 el calendari d'actuacions dirigides a informar i orientar els aspirants, així com el calendari de les proves, els criteris d'avaluació i els útils amb què hauran d'acudir per a la realització de les mateixes, tant per a la convocatòria de juny com per a la de setembre.
Set. Convalidacions
En matèria de convalidacions, s'aplicarà el que disposa la normativa vigent.
Els interessats hauran de sol·licitar les convalidacions en el moment de formalitzar la matrícula.
Huit. Exempcions del mòdul de FCT
1. En el cas del mòdul formatiu de FCT, podrà determinar-se l'exempció total del mòdul per la seua correspondència amb la pràctica laboral en el mateix camp professional a què pertany el cicle formatiu. La relació laboral ha de superar l'any natural i els dies cotitzats a la Seguretat Social correspondran al mateix període.
La sol·licitud d'exempció es realitzarà al formalitzar la matrícula del mateix. A la sol·licitud s'adjuntarà la documentació acreditativa d'acord amb la legislació vigent en matèria d'Ordenació de la Formació Professional presencial.
2. El professor-tutor de pràctiques elaborarà un informe de cada una de les sol·licituds sobre la possibilitat d'exempció, contrastant la documentació aportada amb les capacitats terminals a aconseguir en el mòdul de FCT, proposant, en conseqüència, la possibilitat o no d'exempció total.
En el cas que no es reconeguera l'exempció total, l'interessat haurà de matricular-se del mòdul de FCT amb caràcter ordinari en un centre docent.
3. Els membres de la Comissió Avaluadora es constituiran en comissió de valoració de la documentació presentada a l'efecte d'exempcions. El resultat de la seua valoració s'entregarà per mitjà d'informe el President de la comissió, qui emetrà resolució individualitzada respecte d'això.
4. Contra la resolució, l'interessat podrà interposar recurs d'alçada davant de la Direcció Territorial corresponent en el termini d'un mes a comptar de l'endemà a la seua comunicació.
Nou. Avaluació i reconeixement d'unitats de competència
Havent-se regulat el procediment per al reconeixement de les competències professionals en el Reial Decret 1224/2009, de 17 de juliol, de reconeixement de les competències professionals adquirides per experiència laboral. (BOE de 25 d'agost), en desplegament de l'article. 8.3 de la Llei 5/2002 de 19 de juny de les Qualificacions i de la Formació Professional, no s'aplicarà la disposició transitòria segona de L'Orde 29 de gener de 2008 per la que es regulen les proves per a l'obtenció del títol de Tècnic i de Tècnic Superior de Formació Professional en la Comunitat Valenciana (DOCV de 13 de febrer).
Deu. Estructura i contingut de les proves
1. Els exercicis de les proves seran elaborats pels departaments didàctics corresponents a cada cicle formatiu en els Centres Educatius en què es realitzen les mateixes.
2. Les proves es realitzaran per a tots els mòduls formatius excepte el mòdul de FCT.
3. Les proves inclouran continguts teòrics i realitzacions pràctiques que permeten evidenciar, a través dels criteris d'avaluació i realització corresponents, que l'aspirant ha aconseguit les distintes capacitats i competències. Dites proves es prepararan prenent com a referència els currículums vigents i les competències professionals dels cicles formatius objecte d'esta convocatòria.
Onze. Realització de les proves
1. Convocatòria de juny
Les proves es realitzaran entre els dies 1 i 7 de juny del 2010, ambdós inclosos, ajustant-se al que disposa la present resolució.
2. Convocatòria de setembre
Les proves es realitzaran entre els dies 3 i 8 de setembre del 2010, ambdós inclosos, segons el que disposa la present resolució.
Dotze. Qualificacions
1. Les qualificacions dels mòduls professionals, excepte el de FCT, es realitzaran en forma de qualificacions numèriques compreses entre 1 i 10 punts, sense decimals. Es consideraran positives les qualificacions iguals o superiors a 5.
2. Els mòduls exempts com a conseqüència del reconeixement d'unitats de competències tindran la qualificació d'exempt.
3. El mòdul professional de FCT es qualificarà en termes de «exempt»/ «no exempt».
Tretze. Reclamació a les qualificacions
Les reclamacions a què puguen donar lloc les qualificacions, es realitzaran conforme al procediment següent:
1. Es presentaran per escrit dins dels tres dies hàbils següents al de la publicació dels resultats al President de la Comissió Avaluadora del centre en què es van realitzar les mateixes.
2. En el termini dels dos dies hàbils següents, la comissió d'avaluació ratificarà o rectificarà la qualificació objecte de reclamació, que el President comunicarà per escrit a l'interessat.
3. Si després de la decisió persistira la disconformitat, este podrà sol·licitar, en el termini de dos dies hàbils següents a la recepció de la comunicació, que s'eleve la seua reclamació al director Territorial d'Educació corresponent qui, després de l'informe de la Inspecció educativa, resoldrà el que procedisca. La dita resolució, motivada, posarà fi a la via administrativa.
4. Els interessats tindran dret a l'accés als exercicis escrits realitzats i a conéixer les puntuacions atorgades i els criteris d'avaluació utilitzats.
Catorze. Actes
1. S'estendrà una acta de la prova de cada un dels mòduls, en la que consten les qualificacions obtingudes, així com, si és el cas, l'exempció de la part corresponent.
Així mateix, s'estendrà una acta final, en dos exemplars exemplar, de cada un dels cicles formatius, on constarà la qualificació de la prova, les convalidacions, l'exempció o no del mòdul de FCT, i si procedix o no l'expedició de títol.
Els models d'acta de prova i d'acta final, s'incorporen com annexos IV i V a esta resolució.
2. Les dites actes s'arxivaran en la Secretaria del centre educatiu on s'haja realitzat la prova, i un dels originals de l'acta final s'enviarà a la Inspecció Educativa per al seu estudi i posterior informe estadístic a la Direcció General d'Avaluació, Innovació i Qualitat Educativa i de la Formació Professional.
Quinze. Acreditació de competències
Quan no s'haja obtingut el títol corresponent, la superació dels mòduls professionals associats a una o diverses unitats de competència donarà dret a l'acreditació de les mateixes. Esta haurà de ser certificada i registrada en «acreditacions de competència» en el centre educatiu on figure l'expedient de l'aspirant a les proves.
El certificat de «acreditació de competència» s'incorpora a esta resolució com a annex VI.
DISPOSICIONS TRANSITÒRIES
Primera
Conforme a l'apartat Vint-i-sisé. Instruccions per a la implantació en els centres docents dels cicles formatius de formació professional corresponents a les noves titulacions desenvolupades a l'empara de la Llei Orgànica 2/2006, de 3 de maig, d'Educació, de la resolució de 22 de juny de 2009, de la Direcció General d'Ordenació i Centres Docents, de la Direcció General d'Avaluació, Innovació i Qualitat Educativa i de la Formació Professional i de la Direcció General de Personal, per la que es dicten instruccions sobre ordenació acadèmica i d'organització de l'activitat docent dels centres de la Comunitat Valenciana que durant el curs 2009-2010 impartisquen cicles formatius de formació professional, (DOCV de 24.07.2009), en el curs 2009-2010 es convocaran les proves per a l'obtenció dels títols de tècnic i tècnic superior emparats per la LOGSE que no hagen sigut encara substituïts per alguna titulació emparada per la LOE.
Per als títols de tècnic i tècnic superior emparats per la LOGSE i substituïts per un títol emparat per la LOE que s'haguera implantat en el curs 2009-2010, només es convocaran proves per als que es troben en les situacions següents:
a) Els que van concórrer a la realització d'estes proves en convocatòries anteriors i tingueren encara pendents de superar un o més mòduls professionals LOGSE.
b) Els que van cursar un cicle formatiu emparat per la LOGSE en qualsevol modalitat i tingueren encara pendents de superar un o més mòduls professionals.
Segona
Els que van ser admesos per a la realització de les proves per a l'obtenció de títols de Tècnic o de Tècnic Superior en alguna de les convocatòries celebrades en la Conmunitat Valenciana en els anys 2004, 2005 i 2006 podran presentar-se en la convocatòria regulada en esta resolució només als efectes d'acreditació parcial dels mòduls superats.
DISPOSICIONS FINALS
Primera
La present resolució produirà efectes l'endemà de la seua publicació en el Diari Oficial de la Comunitat Valenciana.
Segona
Contra la present resolució, que no esgota la via administrativa, es podrà interposar recurs d'alçada davant de la Secretària Autonòmica d'Educació en el termini d'un mes a comptar de l'endemà de la seua publicació en el Diari Oficial de la Comunitat Valenciana, segons el que disposa l'article 74.3.c) de la Llei de Govern Valencià, de conformitat amb l'article 114 de la Llei 30/1992, de 26 de novembre.
València, 10 de març de 2010.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.
Annex I
Cicles Formatius de Grau Mitjà
- Explotacions Agrícoles Intensives:
Alacant: IES El Palmeral. Orihuela
València: W.A.D.M.P. Complex Educatiu de Cheste
- Jardineria:
Alacant: IES. Callosa d'en Sarrià
València: U.C.I.S.X. Complex Educatiu de Cheste
- Treballs Forestals i de Conservació del Medi Natural:
Castelló: IES Alto Palancia. Segorbe
- Conducció d'Activitats Fisicoesportives en el Medi Natural:
Alacant: IES Haygón. Sant Vicent del Raspeig
Castelló: IES Violant de Casalduch. Benicàssim
València: IES Districte Marítim
- Busseig de Mitja Profunditat:
Alacant: IP Marítimo Pesquero del Mediterràneo
- Operació, Control i Manteniment de Màquines i Instal·lacions del Barco:
Alacant: IP Marítimo Pesquero del Mediterraneo
- Pesca i Transport Marítim:
Alacant: IP Marítimo Pesquero del Mediterraneo
- Gestió Administrativa:
Alacant: IES Mare Nostrum
Castelló: IES Joan Coromines. Benicarló
València : IES Serpis
- Impressió en Arts Gràfiques:
Alacant: IES Carrús. Elx
València: E.K.F.X.O Ciutat de l'Aprenent
- Preimpressió en Arts Gràfiques:
Alacant: IES Carrús. Elx
València: A.V.W.M.K Ciutat de l'Aprenent
- Comerç:
Alacant: IES Figueras Pacheco
Castelló: IES Leopoldo Querol. Vinarós
València: IES Tirant lo Blanch. Gandia
- Laboratori d'Imatge:
Alacant: IES Luis García Berlanga. Sant Joan d'Alacant
Castelló: IES Vila Roja. Almassora
València: IES Henri Matisse. Paterna
- Acabats de Construcció:
Alacant: IES Gran Via. Alacant
València: D.D.X.C.M Vicente Blasco Ibáñez
- Obres de Construcció:
València: Q.K.E.E.N Vicente Blasco Ibáñez
- Equips i Instal·lacions Electrotècniques:
Alacant: IES Antonio José Cavanilles
Castelló: IES Politècnic
València: IES la Costera. Xàtiva
- Equips Electrònics de Consum:
Alacant: IES La Torreta. Elda
Castelló: IES Botànic Cavanilles. La Vall d'Uixó
València: IES Jaume I. Ontinyent
- Mecanitzat:
Alacant: IES Cotes Baixes. Alcoi
Castelló: IES Politècnic
València: C.D.A.Z.J Vicente Blasco Ibáñez
- Joieria:
València: IES Molí del Sol. Mislata
- Soldadura i Caldereria:
València: D.N.K.H.J Ciutat de l'Aprenent
- Tractaments Superficials i Tèrmics:
València: IES Manuel Sanchis Guarner. Silla
- Cuina:
Alacant: IES Cap de l'Aljub. Santa Pola
Castelló: G.O.I.G.G Costa d'Azahar
València: D.U.K.A.U. Complex Educatiu de Cheste
- Servicis de Restaurant i Bar:
Alacant: IES Cap de l'Aljub. Santa Pola
Castelló: S.P.A.V.E Costa d'Azahar
València: M.V.O.Q.S. Complex Educatiu de Cheste
- Pastisseria i Forn:
Castelló: Y.K.V.U.O Costa d'Azahar
València: D.A.Q.I.D Ciutat de l'Aprenent
- Estètica Personal Decorativa:
Alacant: IES La Torreta. Elx
Castelló: IES Francesc Tàrrega. Vila-real
València: IES El Cabanyal
- Perruqueria:
Alacant: IES El Plà.
Castelló: IES Francesc Tàrrega. Vila-real
València: IES Salvador Gadea. Aldaia
- Caracterització:
Alacant: IES núm. 19. El Plà
- Panificació i Rebosteria:
Alacant: IES Virgen del Remedio
Castelló: O.Y.P.C.R Costa d'Azahar
- Fabricació a Mesura i Instal·lació de Fusteria i Moble:
València: IES Tirant lo Blanch. Gandia
- Fabricació Industrial de Fusteria i Moble:
València: W.J.E.Q.Y Ciutat de l'Aprenent
- Carrosseria:
Alacant: IES Leonardo da Vinci
Castelló: IES Politècnic
València: IES Benicalap
- Electromecànica de Vehicles:
Alacant: IES Leonardo da Vinci
Castelló: IES Botànic Cavanilles. La Vall d'Uixó
València: G.N.C.F.W Faitanar. Quart de Poblet
- Instal·lació i Manteniment Electromecànic de Maquinària i Conducció de Líneas:
Alacant: A.V.P.Y.J. Canastell. Sant Vicent del Raspeig
València: M.E.N.N.W Luis Suñer Sanchis. Alzira
- Muntatge i Manteniment d'Instal·lacions de Fred, Climatització i Producció de Calor:
Alacant: IES Gran Via
Castelló: IES Llombai. Burriana
València: IES Luis Suñer Sanchis. Alzira
- Laboratori:
Alacant: IES Virgen del Remedio
València: IES Manuel Sanchis Guarner. Silla
- Cures Auxiliars d'Infermeria:
Alacant: IES Leonardo da Vinci
U.L.T.Q.V Batoi. Alcoi
Castelló: IES Matilde Salvador
València: D.A.G.E.M. Mislata
- Farmàcia:
Alacant: IES Montserrat Roig. Elx
Castelló: IES Matilde Salvador. Castelló
València: IES Federica Montseny. Burjassot
- Explotació de Sistemes Informàtics:
Alacant: IES Mare Nostrum
Castelló: IES El Caminàs
València: G.C.L.C.C Mislata
- Atenció Sociosanitària:
Alacant: IES Vall d'Elda. Elda
IES Victòria Kent. Elx
Castelló: IES Francesc Ribalta
València Z.Q.U.R.Q. Misericordia
H.Z.P.N.F Faitanar. Quart de Poblet
- Calçat i Marroquineria:
Alacant: IES La Torreta. Elda
- Confecció:
València: P.R.C.K.T Ciutat de l'Aprenent
- Operacions d'Ennobliment Tèxtil:
Alacant: IES Cotes Baixes. Alcoi
- Producció de Filatura i Teixidor de Calada:
Alacant: IES Cotes Baixes. Alcoi
- Producció de Teixits de Punt:
València: IES Jaume I. Ontinyent
- Operacions de Fabricació de Productes Ceràmics:
Castelló: IES El Caminàs
Annex II
Cicles Formatius de Grau Superior
- Gestió i Organització dels Recursos Naturals i Paisatgístics:
Alacant: IES. El Palmeral. Orihuela
Castelló: IES. Alto Palancia. Segorbe
- Animació d'Activitats Físiques i Esportives:
Alacant: IES Haygón. Sant Vicent del Raspeig
Castelló: IES Violant de Casalduch. Benicàssim
València: IES Conselleria
- Navegació, Pesca i Transport Marítim:
Alacant: IP Marítimo Pesquero del Mediterraneo
- Supervisió i Control de Màquines i Instal·lacions del Vaixell:
Alacant: IP Marítimo Pesquero del Mediterraneo
- Administració i Finances:
Alacant: IES Mare Nostrum
IES Les Espeñetas. Orihuela
Castelló: IES El Caminàs
IES Joan Coromines. Benicarló
València: IES Serpis
- Secretariat:
Alacant: IES Mare Nostrum
Castelló: IES El Caminàs
València: N.C.Q.O.S Vicente Blasco Ibañez
- Producció en Indústries d'Arts Gràfiques:
Alacant: IES Carrús. Elx
València: L.O.J.Z.D Ciutat de l'Aprenent
- Disseny i Producció Editorial:
Alacant: IES Carrús. Elx
València: U.F.V.G.R Ciutat de l'Aprenent
- Producció en Indústries d'Arts Gràfiques:
València: D.M.V.J.C Ciutat de l'Aprenent
- Comerç Internacional:
Alacant: IES Victòria Kent. Elx
Castelló: IES El Caminàs
València: IES Tirant lo Blanc. Gandia
- Gestió Comercial i Màrqueting:
Alacant: IES Doctor Balmis
Castelló: IES el Caminàs
València: IES Conselleria
- Gestió del Transport:
Alacant: IES Victòria Kent. Elx
València: IES Abastos
- Servicis al Consumidor:
Alacant: IES Figueras Pacheco
Castelló: IES Llombai. Burriana
València: S.A.N.M.Q Ausiàs March
- Imatge:
Alacant: IES. Luis García Berlanga. Sant Joan d'Alacant
Castelló: IES Vila-Roja. Almassora
València: IES La Marxadella. Torrent
- Realització d'Audiovisuals i Espectacles:
Alacant: IES Luis García Berlanga. Sant Joan d'Alacant
València: IES Henri Matisse. Paterna
- So:
Alacant: IES Luis García Berlanga. Sant Joan d'Alacant
València: IES Henri Matisse. Paterna
- Producció d'Audiovisuals, Ràdio i Espectacles:
València: I.E.S La Marxadella. Torrent
- Desenvolupament de Projectes Urbanístics i Operacions Topogràfiques:
Alacant: IES Misteri d'Elx. Elx
Castelló:IES Matilde Salvador
València: IES Salvador Gadea. Aldaia
- Desenrrotllament i Aplicació de Projectes de Construcció:
Alacant: IES Gran Via
Castelló: IES Matilde Salvador.
València: X.P.K.S.D Vicente Blasco Ibáñez
- Realització i Plans d'Obra:
Alacant: IES Gran Via
València: V.V.X.W.L Ciutat de l'Aprenent
- Desenvolupament de Productes Electrònics:
Alacant: IES El Palmerar. Orihuela
Castelló: IES Politècnic
València: IES Cabanyal
- Instal·lacions Electrotècniques:
Alacant: IES Antonio José Cavanilles
IES Antonio Navarro Santafé. Villena
Castelló: IES Politècnic
València: M.G.B.O.S Ciutat de l'Aprenent.
IES la Costera. Xàtiva
- Sistemes de Regulació i Control Automàtics:
Alacant: IES Cotes Baixes. Alcoi
Castelló: IES Botànic Cavanilles. La Vall d'Uixó
València: Q.K.Z.H.R. Complex Educatiu. Cheste
- Sistemes de Telecomunicació i Informàtics:
Alacant: IES Antonio José Cavanilles
Castelló: IES Politècnic.
València: X.K.O.G.E. Misericordia
- Construccions Metàl·liques:
Alacant: IES Antonio José Cavanilles
València: B.N.M.T.N Ciutat de l'Aprenent.
- Desenvolupament de Projectes Mecànics:
Alacant: IES Cotes Baixes. Alcoi
València: Q.O.Z.F.Q Vicente Blasco Ibáñez
- Producció per Mecanitzat:
Alacant: IES Antonio José Cavanilles
València: O.C.A.T.U Vicente Blasco Ibáñez
- Agències de Viatges:
Alacant: IES Miguel Hernández
Castelló: T.W.V.X.D Costa d'Azahar
València: IES Benlliure
- Allotjament:
Alacant: IES Mediterrania. Benidorm
Castelló: T.N.L.V.R Costa d'Azahar
València: I.C.L.B.N. Complex Educatiu de Cheste
- Informació i Comercialització Turística:
Alacant: IES Miguel Hernández
Castelló: M.D.A.R.B Costa d'Azahar
València: IES Benlliure
- Restauració:
Alacant: IES Cap de l'Aljub. Santa Pola
Castelló: P.I.A.Q.C Costa d'Azahar
València: G.H.U.U.D. Complex Educatiu de Cheste
- Assessoria d'Imatge Personal:
Alacant: IES El Plà
València: IES El Cabanyal
- Estètica:
Alacant: IES El Plà
Castelló: IES Francesc Tàrrega. Vila-real
València: IES El Cabanyal
- Indústria Alimentària:
Alacant: IES Virgen del Remedio
València: A.O.U.X.E Ciutat de l'Aprenent.
- Administració de Sistemes Informàtics:
Alacant: IES Severo Ochoa. Elx
Castelló: IES El Caminàs
València: IES Abastos
- Desenvolupament d'Aplicacions Informàtiques:
Alacant: IES Severo Ochoa. Elx
Castelló: IES Miralcamp. Vila-real
València: IES Abastos.
- Desenvolupament de Productes en Fusteria i Moble:
Castelló: IES Politècnic. Castelló
València: Y.R.B.S.N Vicente Blasco Ibáñez
- Automoció:
Alacant: IES Leonardo da Vinci
Castelló: IES Politècnic
València: IES Benicalap
- Manteniment Aeromecànic:
València: K.G.H.T.Q. Complex Educatiu de Cheste
- Prevenció de Riscos Professionals:
Alacant: R.W.G.R.W. Sant Vicent del Raspeig
Castelló: IES Politècnic
València: H.T.P.A.L Vicente Blasco Ibáñez
- Desenvolupament de Projectes d'Instal·lacions de Fluids, Tèrmiques i de Manutenció:
Alacant: IES Gran Via
València: IES el Cabanyal
- Manteniment d'Equip Industrial:
Alacant: IES Antonio José Cavanilles
Castelló: IES Politècnic
València: W.S.N.B.O. Faitanar Quart de Poblet
- Manteniment i Muntatge d'Instal·lacions d'Edifici i Procés:
Alacant: W.N.O.D.F.Canastell Sant Vicent del Raspeig
- Anàlisi i Control:
Alacant: IES Virgen del Remedio
València: G.V.K.W.B Vicente Blasco Ibáñez
- Química Ambiental:
Alacant: IES Virgen del Remedio
València: F.J.Z.K.Z Vicente Blasco Ibáñez
- Plàstics i Cautxú:
València: E.Z.M.G.T Manuel Sanchis Guarner. Silla
- Anatomia Patologica i Citología:
Alacant: IES Leonardo da Vinci
Castelló: IES Matilde Salvador
València: Y.I.I.O.B Ciutat de l'Aprenent
- Dietètica:
Alacant: IES núm. 1. Xàbia
Castelló: IES José Vilaplana. Vinarós
València: IES Federica Montseny. Burjassot
- Documentació Sanitària:
Alacant: IES La Torreta. Elx
Castelló: IES Matilde Salvador
València: N.U.L.A.B Ausiàs March
- Higiene Bucodental:
Alacant: IES Leonardo da Vinci
València: W.G.V.T.M. Ausiàs March
- Laboratori de Diagnòstic Clínic:
Alacant: IES L'Almadrava. Benidorm
Castelló: IES Matilde Salvador
València: Z.Y.M.I.K Ausiàs March
- Salut Ambiental:
Alacant: H.C.K.V.R Batoi. Alcoi
València: IES Federica Montseny. Burjassot
- Ortoprotètica:
València: T.D.T.Z.G Ausiàs March
- Pròtesis Dentals:
València: N.J.N.T.L Ausiàs March
- Animació Sociocultural:
Alacant: IES Figueras Pacheco
Castelló: IES Francesc Ribalta
València: IES Jordi de Sant Jordi
- Educació Infantil:
Alacant: IES Figueras Pacheco
Castelló: IES Francesc Ribalta
València: R.P.H.F.R. Misericordia
IES José de Ribera. Xàtiva
- Integració Social:
Alacant: IES Victòria Kent. Elx
Castelló: IES Francesc Ribalta
València: IES Jordi de Sant Jordi
- Interpretació de la llengua de Signes:
Alacant: IES Victòria Kent. Elx
València: G.J.Q.T.D. Misericordia
- Patronaje:
Alacant: IES La Torreta. Elda
València: IES Sivera Font. Canals
- Processos Tèxtils de Filatura i Teixidor de Calada:
Alacant: IES Cotes Baixes. Alcoi
València: IES Jaume I. Ontinyent
- Desenvolupament i Fabricació de Productes Ceràmics:
Castelló: IES El Caminàs